এ ব্যাপারে নগরীর বিশিষ্ট শিশু বিশেষজ্ঞ চিকিৎসক ডাঃ এস আহসান বলেন, এটি একটি সিজনাল ভাইরাল ফিভার (জ্বর)। এ জ্বর নিয়ে ভয় পাওয়ার কিছু নেই। আক্রান্ত শিশুদের জ্বর ৫ থেকে ৭দিন থাকতে পারে। তবে জ্বর শুরু হওয়ার সাথে সাথে কেউ যেন এন্টিবায়োটিক ওষুধ ব্যবহার না করেন। জ্বর হলে প্যারাসিটামল ব্যবহার করা যেতে পারে। ৩/৪ দিনের মধ্যে জ্বর না কমলে চিকিৎসকের পরামর্শ গ্রহণ করতে হবে। জ্বরে আক্রান্ত শিশুদের উষ্ণ গরম পানি দিয়ে গোসল এবং তরল খাবার দিতে হবে। তরল খাবারের মধ্যে পানি, সরবত, ফলের জুস এবং স্যুপ খাওয়ানো উচিত। তাহলে শিশুরা চনমনে থাকবে।